Pinija
<s>Pinija, pinj ili pitomi bor (Pinus pinea) je crnogorična vrsta drveća iz porodice Pinaceae.</s>

<s>Izgled 
Drvo je visoko oko 15-25 metara, a promjer debla mu je oko 60 cm.</s><s>Krošnja mu je oblika kišobrana, deblo pravo i snažno, čisto od grana do znate visine, u usporedbi sa ostalim vrstama iz ovog roda.</s>

<s>Kora je smeđecrvena, duboko izbrazdana, a ispuca na velike sivosmeđe ploče, debele 2 do 10 cm.</s>

<s>Korijenov sustav je dubok, veima razgranat, bez žile srčanice.</s>

<s>Pupovi su valjkasti, ušiljeni, svijetlo smeđe boje.</s><s>Ljuske su im bijelo oivičene, resaste.</s><s>Pupovi nisu smolasti.</s>

<s>Iglice (četine) su zelenoplavičaste do svijetlozelene boje.</s><s>Nalaze se po dvije u čuperku, duge 10 - 25 cm te debele 1.5 - 2 mm.</s><s>Blago su povijene i krute, oštrog vrha.</s><s>Opadaju treće ili četvrte godine.</s>

<s>Cvjetovi su jednospolni.</s><s>Muške cvasti su žute, valjskaste.</s><s>Ženski češeri izrastu na vrhovima izbojaka.</s><s>Cvjetaju u ožujku i travnju.</s>

<s>češeri su crvenkastosmeđe boje, dugi od 8 do 14 cm i široki oko 10 cm.</s><s>Jajasto kupastog su oblika, a ljuske imaju izbočenu tamnosmeđu sjajnu grebenastu apofizu i izraziti pupak.</s><s>Zriju krajem treće godine, a nakon ispadanja sjemena ostaju na granama još nekoliko godina.</s>

<s>Pinija se razmnožava sjemenom.</s><s>Sjeme je krupno, dugo 15 do 20 mm, a široko 5 do 11 mm.</s><s>Okriljeno je vrlo uskim i kratkim krilcem, ima tvrdu sjemenjaču.</s><s>U osnovi je smeđe, posuto crnkastim prahom.</s><s>Jezgre su jestive, a upotrebljavaju se i za dobivanje jestivog ulja.</s><s>Kliju sa 10-13 kotiledona.</s>

<s>Stanište 
Ova vrsta nastanjuje kserotermna staništa eumediteranske zone zimzelene vegetacije.</s><s>Može se javljati pojedinačno ili u manjim skupinama.</s><s>U Hrvatskoj je pinija rasprostranjena po cijeloj obali, ali se smatra da je autohtona jedino na pjeskovitim terenima istočnog dijela otoka Mljeta.</s>

<s>Pinija je rasprostranjena uzduž obala sjevernog dijela Mediterana, od Portugala do Sirije, te na sjevernim obalama Crnog mora.</s>

<s>Slike</s>

<s>Izvori
Atlas drveća i grmlja, Čedomir Šilić</s>

<s>Vanjske poveznice</s>

<s>Ostali projekti</s>

<s>Pinus</s>

